Ny dansk internetradio - Pulse FM
Pulse FM er navnet på en ny dansk netradio, der går i luften i morgen den 1. marts. Stationen vil især sende pop, rock og rap-musik. Læs mere
Sverige: Magnus Uggla vært på Rix FM
En af de tre studieværter i Rix Morronzoo i Sverige, kontroversielle Gert Fylking, har forældreorlov for tiden. I hans sted har Rix FM taget den velkente kunstner Magnus Uggla ind som afløser. Han sendte første gang i går - sammen med Titti og Roger. Læs mere
Hæderspris til Kjeld Thorbjørn
De nordjyske journalister uddelte tirsdag aften - i forbindelse med generalforsamlingen i forbundets lokale kreds - hædersprisen 'Maren' til P4 Nordjyllands Kjeld Thorbjørn. Læs mere
Frederiksberg-Journalen hænges ud
Gratisavisen Nyhedsavisen har nu kastet sig over radio- og forfatterparret Britt Bartenbach og Ole Hans Jensen (billedet), der står bag Radio Frederiksberg Journalen, Frederiksberg Natradio og Radio Ellekær. I en stort opsat forsideartikel hænges de to forfattere og radiofolk ud under overskriften ”Fup-historikere får statsstøtte til radio”. Læs mere
Arbejdstilsynet tvinger Radio Mælkebøtten ud af gamle lokaler
Græsrodsradioen Radio Mælkebøtten, Fredericia, har fået brug for nye og større lokaler, efter at Arbejdstilsynet har været på besøg. Tilsynet har nemlig blandt andet påpeget, at der er for mange mennesker i de små lokaler i Prinsessegade. Radiostationen har nu bedt Fredericia Kommune om tilskud til at leje sig ind i naboejendommen for derved at få mere plads og leve op til Arbejdstilsynets krav. Og dét har kommunen sagt ja til, oplyser kulturudvalgsformand John Bech Hansen til Radio VLR. Læs mere
Flere sendetilladelser til lokalradio
Radio- og tv-nævnet har på dets møde i dag uddelt en række nye sendetilladelser - primært i Nordjylland og i det sydfynske område. Det er især kommet ANR, Holstebro Hit FM og de to sydfynske stationer Radio Diablo og S-FM til gode - mens Radio Hirtshals og The Voice skal dele én frekvens i Løkken-Vrå. Nævnet har desuden besluttet, at ledig sendetid fremover vil blive løbende offentliggjort på nettet, og at der vil være ansøgningsfrist ca. én gang i kvartalet. Læs mere
Den danske mastelovgivning bør revideres
I sin rapport om replanlægning af FM-båndet tager Broadcast Partners en række forbehold til den danske mastelovgivning og den konkurrencemæssige situation på distributionssiden, og fremsætter en række betragtninger om reguleringsforholdene i Danmark, som man mener kan have betydning for en faktisk implementering af replanlægningsplanerne. Læs mere
NY VERSION: Læs mere
Plads til 12 landsdækkende radiokanaler i Danmark ved replanlægning
NY: Hvis der sker en replanlægning af det danske FM-bånd, vil der være plads til 12 landsdækkende FM-stationer i Danmark: Fire DR-kanaler der dækker 100 pct., FM5 (TV 2 Radio) med 93 pct. dækning, FM6 (Radio 100FM) med 39 pct. dækning - og så 6 helt nye landsdækkende kanaler. Dette resultat forudsætter at DR's nuværende frekvenser også indgår i replanlægningen. Sker det ikke, er der kun plads til 4 nye landsdækkende radiokanaler. Det er resultatet af den forsøgs-replanlægning som Broadcast Partners har gennemført. De mediepolitiske ordførere sender nu resultatet i høring og vil samtidigt gennemføre en økonomisk undersøgelse af konsekvenserne for radiobranchen - hvis der sker en replanlægning. Læs mere
NL: Radiovært vil sende fra Nordpolen
Den nederlandske radiovært Michiel Veesntra tager til Nordpolen i april for at sende et af sine populære programmer derfra. Fokus vil være på klimaforandringer, og håbet er, at det usædvanlige sendested vil få folk til at lytte med, så de kan lære mere om klodens klima. Veesntra håber at kunne få Al Gore som gæst, og han gør sig desuden sine tanker om, hvordan han bedst kan forberede sig på kulden på Arktis. "Måske skulle vi begynde at sende udsendelserne fra en dybfryser, så jeg kan vænne mig til det," funderer han iflg. Metroexpress . (AB)
Det store tyske medieselskab ProSieben/Sat1 er interesseret i at købe SBS Broadcasting, der bl.a. står bag The Voice og Radio 2. Selskabets topchef bekræfter kommende forhandlinger. Læs mere
Lasse Rimmer helt i top
Radio 100FM’s morgenhyrde er ifølge en undersøgelse iværksat af B.T. landets populæreste studievært. Lars Daneskov er eneste TV 2 Radio vært i Top 10. Læs mere
Franskmænd stoler mest på radio
Radio er det mest troværdige medie, viser en ny undersøgelse fra Frankrig. Læs mere